มาตามรีวิวของวงใน เดินหาอยู่พักใหญ่ เพราะป้ายร้านค่อนข้างเล็กและอ่านยาก ต้องถามคนแถวนั้น ปรากฏว่ายืนถามอยู่หน้าร้านนั่นเอง หน้าแตกไปตามๆก้น 55555
พอดีเป็นมื้อเช้าเลยยังไม่กล้าสั่งมาก กลัวท้องจะรับไม่ไหว สั่งข้าวผัดปู และกะเพรารวมมิตร
ข้าวผัดปู ให้ปูมาเต็มๆ รสชาดดีมาก น้ำปลาพริกที่ร้านนี้วางให้ถ้วยใหญ่ พริกขี้หนูสวนใหม่ๆ ยังลอยอยู่เลย น่าทานมาก ส่วนต้นหอมสดๆวางไว้ให้จานใหญ่มาก
กะเพรารวมมิตร จัดเต็มจริงๆ ทั้งกุ้ง กั้ง ปลาหมึก ปู อร่อยสุดๆ ใจอยากจะสั่งเพิ่มอีก แต่ท้องรับไม่ไหว คงต้องหาโอกาสมาซ้ำอีก
มาชลบุรีไม่ควรพลาดร้านนี้ครับ